Kartlegging av fakultetenes behov for støtte til arbeidet med arbeidslivsrelevans i studiene og karrieretjenester for studenter

 Strategi2030 har mål om at *UiO skal øke utdanningenes forskningsnærhet og arbeidslivsrelevans og studentenes bevissthet om egen kompetanse*. Dette krever videreutvikling både hvordan studieprogrammene er designet, og hvilke læringsaktiviteter studentene får ta del i. Utdanningene skal knyttes tettere til forskningsaktiviteter og arbeidsliv, og vi skal fortsette å utvikle undervisnings- og læringsformer som stimulerer til etisk refleksjon, kritisk tenkning, kreativitet og evne til problemløsning. Kandidatene skal være godt rustet til å delta i fremtidens arbeidsliv.

Etter at Studentsamskipnaden SiO sa opp samarbeidsavtalen om Karrieresenteret, har Studieavdelingen fra 01.08. fått tilført midler til 4 stillinger som skal være en ressurs for fakultetene i arbeidet med arbeidslivsrelevans i studiene og karrieretjenester for studenter.

Vi inviterer til møter med fakultetene for å lære mer om hva som er de ulike fakultetenes planer og behov for støtte.

Spørsmål til diskusjon:

* Hva jobber fakultetet (og instituttene) med nå med tanke på å øke utdanningenes arbeidslivsrelevans og studentenes bevissthet om egen kompetanse?
* Hva trenger/ønsker dere av støtte fra oss i dette arbeidet?
* Hvilke karriererelaterte tjenester for studenter ser dere for dere å håndtere selv?
* Hvordan håndterer dere nå karriererelaterte spørsmål fra studenter?
Hvem svarer på hva på fakultetet og instituttene?

Studieavdelingen kan både gi støtte og opplæring til ansatte på fakultetet, og direkte til studenter.

* Har dere konkrete ønsker for opplæring av ansatte?
* Hva slags type karrieretjenester ønsker dere at Studieavdelingen leverer direkte til deres studenter?
* Hvilke av disse tjenestene er viktigst?
* Hvilke fremtidige karrieretjenester for studenter bør være spesifikke for deres fakultet/studieprogrammer, og hva bør være på tvers av fakultetene?

Studieavdelingen har fått i oppdrag å styrke samhandlingen på tvers av ulike enheter ved UiO, slik at de ressursene kan brukes effektivt og godt for å nå målene om styrket arbeidslivsrelevans i studiene og studentenes bevissthet om egen kompetanse?

* Hva er viktig for dere i organiseringen av det videre arbeidet?
* Hvordan kan vi legge til rette for god prioritering? *Eksempel: årlige prioriteringsmøter?*
* Hvordan kan vi legge til rette for god samhandling? *Eksempel: nettverk? Med hvem?*